《同汪信道过南塘》
宋代·钱时

平波漫漫拂垂杨，野草幽花满路香。
杜宇初啼春未老，又扶山轿过南塘。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。